ā́po vai sūdó 'nnaṃ dóhaḥ sómaṃ śrīṇanti pŕ̥śnaya ityánnaṃ vai pŕ̥śni jánmandevā́nāmíti saṃvatsaro vaí devā́nāṃ jánma víśa íti yajño vai víśo yajñe hi sárvāṇi bhūtā́ni viṣṭā́ni triṣvā́ rocané diva íti sávanāni vai trī́ṇi rocanā́ni sávanānyetádāhānuṣṭúbhā vāgvā́ anuṣṭubvā́gu sárve prāṇā́ vācā́ caivaìne etátprāṇéna ca sáṃtanoti sáṃdadhāti sā vā́ eṣaíkā satī sū́dadohāḥ sárvā íṣṭakā anusáṃcarati prāṇo vai sū́dadohāstásmādayaméka evá prāṇaḥ santsárvāṇyáṅgāni sárvamātmā́namanusáṃcarati